CELEX: 32011D0231
Language: hu
Date: 2011-04-11 00:00:00
Title: 2011/231/EU: A Bizottság határozata ( 2011. április 11. ) a népegészségre és a munkahelyi egészségre és biztonságra vonatkozó közösségi statisztikáról szóló 1338/2008/EK európai parlamenti és tanácsi rendelet szerinti statisztikai adatszolgáltatásra vonatkozóan egyes tagállamok számára eltérések engedélyezéséről (az értesítés a C(2011) 2403. számú dokumentummal történt)

12.4.2011   
            
            
               HU
            
            
               Az Európai Unió Hivatalos Lapja
            
            
               L 97/47
            
         A BIZOTTSÁG HATÁROZATA
   (2011. április 11.)
   a népegészségre és a munkahelyi egészségre és biztonságra vonatkozó közösségi statisztikáról szóló 1338/2008/EK európai parlamenti és tanácsi rendelet szerinti statisztikai adatszolgáltatásra vonatkozóan egyes tagállamok számára eltérések engedélyezéséről
   (az értesítés a C(2011) 2403. számú dokumentummal történt)
   (Csak az angol, francia, görög, holland, lett és német nyelvű szöveg hiteles)
   (2011/231/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a népegészségre és a munkahelyi egészségre és biztonságra vonatkozó közösségi statisztikáról szóló, 2008. december 16-i 1338/2008/EK európai parlamenti és tanácsi rendeletre (1) és különösen annak 9. cikke (2) bekezdésére,
   tekintettel a Belga Királyság, a Németországi Szövetségi Köztársaság, Írország, a Görög Köztársaság, a Francia Köztársaság, a Lett Köztársaság, a Holland Királyság és Nagy-Britannia és Észak-Írország Egyesült Királysága kérelmére,
   mivel:
   
               (1)
            
            
               Az 1338/2008/EK rendeletet a 2. cikkének megfelelően alkalmazni kell a IV. melléklete szerinti, munkabalesetekre vonatkozó statisztikák elkészítésére is.
            
         
               (2)
            
            
               Az 1338/2008/EK rendelet 9. cikkének (2) bekezdése alapján szükség esetén objektív kritériumok alapján eltérést és átmeneti időszakot kell megállapítani a tagállamok számára.
            
         
               (3)
            
            
               A Bizottság rendelkezésére bocsátott információkból kitűnik, hogy a Belgium, Németország, Írország, Görögország, Franciaország, Lettország, Hollandia és az Egyesült Királyság által benyújtott kérelmek a nemzeti adminisztratív és statisztikai rendszereknek az 1338/2008/EK rendeletnek való teljes megfelelés érdekében történő jelentős kiigazítása iránti igényből erednek.
            
         
               (4)
            
            
               Az eltéréseket ezért a kérelmeknek megfelelően engedélyezni kell az említett tagállamok számára.
            
         
               (5)
            
            
               Az ebben a határozatban előírt intézkedések összhangban vannak az európai statisztikai rendszer bizottságának a véleményével,
            
         ELFOGADTA EZT A HATÁROZATOT:
   1. cikk
   A Bizottság a mellékletben meghatározottak szerint eltérést engedélyez a mellékletben felsorolt tagállamok számára.
   2. cikk
   Ennek a határozatnak a Belga Királyság, a Németországi Szövetségi Köztársaság, Írország, a Görög Köztársaság, a Francia Köztársaság, a Lett Köztársaság, a Holland Királyság és Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2011. április 11-én.
      
         
            a Bizottság részéről
         
         Olli REHN
         
            a Bizottság tagja
         
      
   
   
      (1)  HL L 354., 2008.12.31., 70. o.
   
      MELLÉKLET
      
         Eltérés a Bizottság által végrehajtott 1338/2008/EK rendelettől a munkabalesetekre vonatkozó statisztikák tekintetében
      
      
                  Tagállam
               
               
                  Eltérés
               
               
                  Az eltérés lejárta
               
            
                  Belgium
               
               
                  Az állami szektor (NACE O) munkavállalóinak munkabaleseteire vonatkozó első adatszolgáltatás: 2016 (2014-re vonatkozó adatok).
               
               
                  2016. június 30.
               
            
                  Az ISCO-08 változóra vonatkozó első adatszolgáltatás: 2014 (2012-re vonatkozó adatok).
               
               
                  2014. június 30.
               
            
                  Németország
               
               
                  A „kiesett napok” változóra (ISCO-08 és NACE Rev. 2, 4 számjegy) vonatkozó első adatszolgáltatás: 2016 (2014-re vonatkozó adatok).
               
               
                  2016. június 30.
               
            
                  Köztisztviselők munkabaleseteire vonatkozó első adatszolgáltatás: 2016 (2014-re vonatkozó adatok).
               
               
                  2016. június 30.
               
            
                  Írország
               
               
                  A közúti balesetekre vonatkozó első adatszolgáltatás (több adat a közúti balesetekről): 2016 (2014-re vonatkozó adatok).
               
               
                  2016. június 30.
               
            
                  Görögország
               
               
                  A „kiesett napok” és a „sérülés típusa” változóra, valamint a III. fázis okokra és körülményekre vonatkozó változóira vonatkozó első adatszolgáltatás: 2016 (2014-re vonatkozó adatok).
               
               
                  2016. június 30.
               
            
                  Az állami szektornak (NACE O) és a NACE Rev. 2 szerinti gazdasági ágazatoknak a kötelező társadalombiztosítás (IKA) keretében nem biztosított munkavállalóira vonatkozó első adatszolgáltatás: 2016 (2014-re vonatkozó adatok).
               
               
                  2016. június 30.
               
            
                  Franciaország
               
               
                  A III. fázis okokra és körülményekre vonatkozó változóira vonatkozó első adatszolgáltatás: 2016 (2014-re vonatkozó adatok).
               
               
                  2016. június 30.
               
            
                  A NACE Rev.2. szerinti A–S ágazatok valamennyi munkavállalójára kiterjedő teljes lefedettség: 2016 (2014-re vonatkozó adatok).
               
               
                  2016. június 30.
               
            
                  Lettország
               
               
                  A „kiesett napok” és a „munkáltató gazdasági tevékenysége” változóra (a NACE Rev. 2. szerinti részletes, 4 számjegyű kóddal), valamint a NUTS szerinti földrajzi helyre vonatkozó első adatszolgáltatás: 2014 (2012-re vonatkozó adatok).
               
               
                  2014. június 30.
               
            
                  Hollandia
               
               
                  A „foglalkozás”, a „sérülés típusa”, a „sérült testrészt”, a „baleset időpontja” és a „kiesett napok” változóra, valamint a III. fázis okokra és körülményekre vonatkozó változóira vonatkozó első adatszolgáltatás: 2016 (2014-re vonatkozó adatok).
               
               
                  2016. június 30.
               
            
                  Egyesült Királyság
               
               
                  A „kiesett napok” változóra vonatkozó első adatszolgáltatás: 2015 (2013-ra vonatkozó adatok).
               
               
                  2015. június 30.
               
            
                  A közúti balesetekre vonatkozó első adatszolgáltatás: 2015 (2013-ra vonatkozó adatok).
               
               
                  2015. június 30.
               
            
                  Légi személyzetet és hajósokat érintő balesetekre vonatkozó első adatszolgáltatás: 2016 (2014-re vonatkozó adatok).
               
               
                  2016. június 30.